Pinnase ja põhjavee reostustaseme uuringud
#000000
Filtratsioonimoodul – pinnase veejuhtivust iseloomustav suurus, mis määrab ajaühikus läbi ühikulise vooluristlõike pinna voolava vee koguse ühikulise voolugradiendi korral.
#000001
Pinnase filtratsioonimoodul sõltub pinnase terakoostisest (lõimisest) ja tihedusest. Teedeehituses peab piisavalt suur veejuhtivus (= suur filtratsioonimoodul) tagama vee välja valgumise tee konstruktsioonist, eriti kevadisel sulamise perioodil.
#000002
Eestis on teedeehituse tarbeks aastakümneid pinnaste filtratsioonimooduli määramine tehtud Sojuzdornii katseseadmega. 2013 aastal katse Maanteeameti initsiatiivil standardiseeriti (EVS 901-20:2013. Tee-ehitus. Katsemeetodid. Osa 20: Filtratsioonimooduli määramine.). Katse läbiviimist kirjeldav osa EVS 901-20:2013-s on sisuliselt GOST 25584-90 (Vene Föderatsiooni vastav standard) lisa 5 tõlge mõningate leevendustega.
#000003
Sojuzdornii seadmes voolab vesi vertikaalsuunaliselt. Pinnas tihendatakse seadmesse kolmes kihis. Sellisel tihendamisel kontsentreerub peenpurd kihtide alaosas, väikesed pinnaseosakesed täidavad suuremate osakeste vahelise pooriruumi vähendades nende tsoonide veeläbilaskvust.
#000004
Skeem Sojuzdornii seadmesse tihendatud pinnasest. Punasega on märgitud kolm suurenenud peenpurdse materjali sisaldusega tsooni.
#000005
Erineva filtratsioonimooduliga tsoonide korral on vertikaal- ja horisontaalsuunaline keskmine filtratsioonimoodul erinev. Vee vertikaalse voolamise filtratsioonimooduli määrab vähima filtratsioonimooduliga tsoon, horisontaalse voolamise filtratsioonimooduli suurima filtratsioonimooduliga tsoon.
#000006
kus b on kogupaksus ja b1, b2 ... bn erinevate kihtide paksus
ja k1, k2 ... kn on erinevate kihtide filtratsioonimoodul
#000007
Erineva filtratsioonimooduliga tsoonide põhimõtteline skeem.
#000008
Sojuzdonii seade sobibki vaid ühtlaseteraliste liivade filtratsioonimooduli määramiseks. Mida eriteralisem on liiv (mida suurem on lõimistegur Cu), seda suurem on tihendamisel moodustuvate erineva veeläbilaskvusega tsoonide mõju katsetulemustele. Teisiti väljendatuna – mida suurem on Cu, seda rohkem tagavara kasuks Sojuzdornii seadmes määratud filtratsioonimooduli väärtus pinnast kirjeldab.
#000010
Dreenikihi arvutused põhinevad aga vee horisontaalset voolamisel. Horisontaalse voolamise korral määrab filtratsioonimooduli suurima filtratsioonimooduliga tsoon ja peenosise kontsentreerumine kihi alaosas ei ole seetõttu probleem. Pinnase filtratsioonimoodul, määratuna Sojuzdonii seadmes, on seega alati määratud varuga, väiksemana kui on tegelik filtratsioonimoodul tee muldes (Kv on alati väiksem kui Kh).
#000011